ᱥᱨᱤᱠᱟᱠᱩᱞᱚᱢ

ᱥᱨᱤᱠᱟᱠᱩᱞᱚᱢ ᱫᱚ ᱢᱤᱫ ᱥᱚᱦᱚᱨ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱥᱨᱤᱠᱟᱠᱩᱞᱚᱢ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱩᱠᱩ ᱑᱔᱖,᱙᱘᱘ ᱦᱚᱲ ᱮᱞ ᱥᱟᱶ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱥᱨᱤᱠᱟᱠᱩᱞᱚᱢ ᱦᱚᱱᱚᱛ ᱨᱮ ᱵᱩᱫᱫᱷᱚ ᱧᱮᱞᱡᱚᱝ ᱴᱷᱟᱶ ᱨᱮᱱᱟᱜ ᱟᱹᱰᱤ ᱜᱟᱱ ᱴᱷᱟᱶ ᱢᱮᱱᱟᱜᱼᱟ ᱡᱮᱞᱮᱠᱟ ᱥᱟᱞᱤᱦᱩᱸᱰᱚᱢ, ᱠᱟᱞᱤᱸᱜᱟ ᱯᱚᱴᱱᱟᱢ, ᱰᱚᱵᱽᱵᱟᱠᱟ ᱵᱟᱬᱤ ᱯᱮᱴᱟ, ᱱᱟᱜᱽᱨᱤ ᱯᱮᱴᱟ, ᱡᱚᱜᱽᱛᱤ ᱢᱮᱴᱟ ᱮᱢᱟᱱ ᱾ ᱥᱟᱞᱤᱦᱩᱸᱰᱚᱢ ᱨᱮᱱᱟᱜ ᱵᱩᱫᱫᱷᱚ ᱦᱮᱨᱤᱴᱮᱡᱽ ᱴᱷᱟᱶ ᱨᱮ ᱛᱟᱨᱟ ᱵᱤᱡᱚᱲ ᱯᱷᱤᱪᱟᱨ ᱢᱮᱱᱟᱜᱼᱟ ᱾ ᱩᱱᱤ ᱴᱷᱮᱱ ᱢᱤᱫ ᱢᱚᱡᱽ ᱤᱯᱤᱞ ᱢᱮᱱᱟᱜᱼᱟ ᱾ ᱚᱠᱟᱨᱮ ᱥᱛᱩᱯ, ᱪᱟᱹᱴᱟᱹᱱᱤ ᱜᱷᱟᱸᱰᱤᱡ ᱟᱠᱟᱱᱟ ᱟᱹᱰᱤ ᱢᱟᱨᱟᱝ ᱥᱛᱩᱯ ᱵᱷᱤᱛᱤᱨ ᱨᱮ ᱫᱷᱤᱨᱤ ᱨᱮᱱᱟᱜ ᱥᱛᱩᱯ, ᱣᱤᱦᱤᱞ ᱯᱮᱴᱴᱮᱨᱱ ᱯᱞᱟᱱ ᱥᱟᱶ ᱤᱸᱴ ᱨᱮᱱᱟᱜ ᱥᱛᱩᱯ, ᱥᱛᱩᱯ ᱨᱮ ᱛᱮᱭᱟᱨ ᱟᱠᱟᱱᱟ ᱤᱱᱥᱠᱨᱤᱯᱥᱚᱱ ᱟᱨ ᱥᱟᱝᱜᱽᱨᱟᱦᱟᱞᱟᱭ ᱟᱨ ᱵᱩᱫᱫᱷ ᱟᱜ ᱵᱟᱨᱜᱮᱞ ᱵᱟᱨ ᱠᱷᱚᱱ ᱰᱮᱦᱮᱨ ᱢᱩᱴᱷᱮᱱ ᱢᱮᱱᱟᱜᱼᱟ ᱟᱨ ᱡᱳᱭᱱᱳ ᱛᱤᱨᱛᱷᱠᱟᱨᱟᱜ ᱢᱩᱴᱷᱮᱱ ᱢᱮᱱᱟᱜᱼᱟ ᱾

 ᱪᱷᱟᱹᱴᱭᱟᱹᱨ 
ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱢᱟᱲᱟᱝ ᱥᱚᱦᱚᱨ ᱫᱚ ᱪᱤᱭᱟᱠᱚᱞᱮ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾


ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑᱔᱖,᱙᱘᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱗᱓,᱐᱗᱗ ᱠᱚᱲᱟ ᱟᱨ ᱗᱓,᱙᱑᱑ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱚᱠᱚᱭᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱑᱑ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱑᱑,᱖᱐᱗ ᱜᱤᱫᱽᱨᱟᱹ ᱐ ᱼ ᱖ ᱵᱚᱪᱷᱚᱨ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱥᱮᱪᱮᱫ ᱫᱚᱨ ᱫᱚ ᱘᱔.᱖᱒% ᱙᱖,᱗᱔᱔ ᱥᱮᱪᱮᱫ ᱢᱮᱱᱟᱜ ᱠᱚᱣᱟ, ᱗᱓.᱐᱐% ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾

ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱑᱔᱗,᱐᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱮᱞ ᱗᱓,᱐᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱛᱤᱨᱞᱟᱹ ᱟᱜ ᱮᱞ ᱗᱓,᱙᱑᱑ ᱢᱮᱱᱟᱜ ᱠᱚᱣᱟ ᱱᱚᱣᱟ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱓᱑ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱟᱨ ᱑᱒,᱗᱔᱑ ᱜᱤᱫᱽᱨᱟᱹ ᱐ ᱼ ᱖ ᱵᱚᱪᱷᱚᱨ ᱩᱢᱚᱨ ᱜᱩᱴ ᱨᱮ ᱢᱮᱱᱟᱜ ᱠᱚᱣᱟ ᱾ ᱘᱕.᱗᱑% ᱥᱮᱪᱮᱫ ᱫᱚᱨ ᱥᱟᱶ ᱜᱩᱴ ᱮᱞ ᱑᱑᱕,᱐᱖᱑ ᱥᱮᱪᱮᱫ ᱠᱚ ᱢᱮᱱᱟᱜ ᱠᱚᱣᱟ ᱾

ᱥᱮᱪᱮᱫ

 ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ 

ᱥᱨᱤᱠᱟᱠᱩᱞᱚᱢ ᱰᱟᱦᱟᱨ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:CHE) ᱟᱱᱫᱽᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱨᱤᱠᱟᱠᱩᱞᱚᱢ ᱥᱚᱦᱚᱨ ᱥᱩᱨ ᱟᱢᱩᱫᱚᱞᱣᱟᱞᱟᱥᱟ ᱨᱮ ᱢᱤᱫ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱦᱟᱣᱲᱟ-ᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮᱱᱟᱜ ᱠᱷᱩᱨᱫᱟ ᱨᱳᱰ-ᱵᱤᱠᱷᱟᱯᱟᱴᱱᱟᱢ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱟᱨ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱴᱚᱴᱷᱟ ᱨᱮᱱᱟᱜ ᱣᱟᱞᱴᱮᱭᱟᱨ ᱨᱮᱞᱣᱮ ᱰᱤᱵᱤᱡᱚᱱ ᱵᱷᱤᱛᱤᱨ ᱨᱮ ᱥᱟᱥᱚᱱᱚᱜ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Srikakulam District Collectorate 


ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱚ
ᱛᱷᱚᱠ:ᱥᱨᱤᱠᱟᱠᱩᱞᱚᱢ ᱦᱚᱱᱚᱛ